సామాన్య సేవా పతకం

సామాన్య సేవా పతకం 1965 (జనరల్ సర్వీస్ మెడల్ 1965) అనేది భారత సాయుధ దళాలకు చెందిన సైనిక సేవా పతకం. దీన్ని 1975 మే 8 న స్థాపించారు. 1965 జనవరి 26 కు కూడా వర్తించేలా దీన్ని నెలకొల్పారు. మరే ఇతర పతకమూ లభించని క్రియాశీల సేవకు గాను దీన్ని ఇస్తారు. ఏ ఆపరేషనుకు పతకాన్ని ఇచ్చారో దాని పేరును సూచించే క్లాస్‌ప్‌లు ఇస్తారు.

 అర్హత 
యాక్టివ్ సేవా పరిస్థితులు లేదా అలాంటి పరిస్థితులలో సాయుధ దళాలలో చేసిన సేవలకు ఈ పతకాన్ని ఇస్తారు. సముచితమైన చోట, ప్రతి ఆపరేషన్‌కు ఒక క్లాస్ప్‌ను ఇస్తారు.

మొదటిసారిగా ఈ అర్హత సాధించిన వ్యక్తికి పతకాన్ని అందజేయడంతోపాటు అది ఏ నిర్దుష్ట ఆపరేషన్ కోసం ప్రదానం చేసారో సూచించే క్లాస్ప్‌ను కూడా ఇస్తారు. ఆ తరువాత ఇచ్చే అన్ని పతకాలలో నిర్దుష్ట ఆపరేషన్‌ను సూచించే క్లాస్ప్‌ను మాత్రమే ఇస్తారు. క్లాస్ప్ పట్టీలో ఆపరేషను పేరు లేదా ఆపరేషన్ స్థలం చెక్కబడి ఉంటుంది.

క్రింది వర్గాలకు చెందిన వ్యక్తులు ఈ పతకానికి అర్హులు

 సైన్యం, నావికాదళం, వైమానిక దళం, రిజర్వ్, టెరిటోరియల్, మిలిషియా ఫోర్సెస్ లలోని అన్ని ర్యాంకుల సైనికులు, జీవితంలోని అన్ని రంగాలకు చెందిన పౌరులు (మహిళలు, పురుషులు ఇద్దరూ).
 చట్టబద్ధంగా ఏర్పాటు చేసిన ఇతర బలగాలు, సాధారణ సాయుధ దళాల కార్యాచరణ నియంత్రణలో పనిచేస్తున్న భద్రతా దళాలు. 

 రూపం 
పతకం వృత్తాకారంలో, కుప్రో-నికెల్‌తో తయారు చేయబడి, ప్రామాణిక అమరిక రూపంతో 35 మిమీ వ్యాసంతో ఉంటుంది. ముందు వైపున జాతీయ చిహ్నం దాని  నినాదం, చిహ్నానికి ఇరువైపులా అంచు వెంట, సామాన్య సేవా మెడల్, 1965 అనే శాసనం చిత్రీకరించబడి ఉంటుంది. దాని వెనుకవైపున భారతీయ ఏనుగు ఉంటుంది. రిబ్యాండ్ ముదురు ఆకుపచ్చ రంగులో మూడు మిల్లీమీటర్ల వెడల్పులో ఎరుపు, ముదురు నీలం, లేత నీలం రంగుల్లో మూడు నిలువు చారలుగా, నాలుగు సమాన భాగాలుగా విభజించబడి ఉంటుంది.

 ఇవి కూడా చూడండి 

 పరమ విశిష్ట సేవా పతకం
 అతి విశిష్ట సేవా పతకం

 మూలాలు 

వర్గం:భారతీయ సైనిక పురస్కారాలు